આપણા સમર્થ હાસ્યકાર શાહબુદ્દીન રાઠોડ કહે છે કે પુરુષ પત્નીને વળાવવા સ્ટેશને ગયો હોય ત્યારે તેની ખરી કસોટી થાય છે : ભલે કામચલાઉ ધોરણે મળતી પત્નીમુક્તિથી હૃદયમાં થતો અપાર આનંદ હૃદયમાં જ દબાવી રાખવો અને હૃદયમાં જેનું નામનિશાન ન હોય તેવા શોકના ભાવો મોઢા પર પ્રદર્શિત કરવા, ‘તારા વગર મને સહેજે નહિ ગમે, વહેલી-વહેલી આવતી રહેજે’ એવાં કાલાં પણ ઠાલાં વચનો ઉચ્ચારવાં એ જેવીતેવી કસોટી નથી.